Prøve i munnleg kommunikasjon

Nivå A2-B1

**Mal**

## Til eksaminator

* Dersom ein kandidat er meld opp til for *lågt nivå*, skal eksaminator gi éi av dei individuelle C-oppgåvene i settet på prøvenivået over som ekstraoppgåve. Sensor/eksaminator skal vurdere kandidaten etter vurderingsskjemaet for det aktuelle nivået.
* Dersom ein kandidat er meld opp til for *høgt nivå*, skal sensor/eksaminator vurdere kandidaten etter vurderingsskjemaet for nivåa under. Ein skal ikkje gi ei ekstraoppgåve i slike tilfelle.
* I kvart oppgåvesett står det først informasjon til kandidatane. Les dette høgt for kandidatane før prøven begynner.

Gjeld ved ekstraoppgåve frå eit høgare prøvenivå:

* På B1-B2-prøven skal kandidatane få sjå påstanden i C-oppgåva (sjå eiga fil) på eit eige ark, og arket skal samlast inn igjen etterpå.
* Ta med kladdeark og pennar. På B1-B2-prøven skal kandidatane få tilbod om å tenkje seg om og notere før C-oppgåva. Kladdearka skal samlast inn og makulerast etter prøven.

Nivå A2-B1 Oppgåvesett

Velkommen til denne prøven i munnleg kommunikasjon. Prøven har tre oppgåver. De skal snakke aleine i to oppgåver, og snakke saman i éi oppgåve. De kan spørje dersom de ikkje forstår oppgåvene.

Før vi begynner med første oppgåve: Vil de først fortelje heilt kort om dykk sjølv? Du kan begynne.

*Dette er ei oppvarmingsøving som ikkje skal vere del av vurderingsgrunnlaget. Eksaminator stoppar kvar kandidat etter 1-2 minutt.*

|  |  |  |  |
| --- | --- | --- | --- |
| Oppgåve A | Individuell | A2 | fortelje / beskrive |
| I oppgåve A skal de snakke éin og éin.  *Til den første kandidaten:* Du kan begynne. | | | |
| Oppgåve: | **Kan du fortelje om ein stad du har lyst å reise til?** | | |
| *Ein kan stille oppfølgingsspørsmål knytt til det kandidaten har sagt, dersom det stoppar opp, for eksempel:*  (Her blir det sett inn tre forslag til oppfølgingsspørsmål i ein ordinær prøve. Ein kan sjølv velje om ein vil bruke desse, eller formulere eigne spørsmål. Ein MÅ ikkje stille eit visst tal med oppfølgingsspørsmål – det er berre eit hjelpemiddel for å få kandidatane til å snakke).  *Eksaminator stoppar kandidaten etter 2-3 minutt. Som avslutning:* Takk | | | |
| Oppgåve: | **Kan du fortelje om kva du pleier å bruke pengar på?** | | |
| *Ein kan stille oppfølgingsspørsmål knytt til det kandidaten har sagt, dersom det stoppar opp, for eksempel:*  (Her blir det sett inn tre forslag til oppfølgingsspørsmål i ein ordinær prøve. Ein kan sjølv velje om ein vil bruke desse, eller formulere eigne spørsmål. Ein MÅ ikkje stille eit visst tal med oppfølgingsspørsmål – det er berre eit hjelpemiddel for å få kandidatane til å snakke).  *Eksaminator stoppar kandidaten etter 2-3 minutt. Som avslutning:* Takk | | | |
|  | | | |

|  |  |  |  |
| --- | --- | --- | --- |
| Oppgåve B | Samtale | A2-B1 | utveksle Informasjon / Synspunkt |
| I oppgåve B skal de snakke saman. Det er viktig at de begge er aktive i samtalen. | | | |
| Oppgåve: | **Kva er bra å gjere for å bli kjend med nye folk?** | | |
| *Tips dersom samtalen stoppar opp: Eksaminator kan stille spørsmål om å bli kjend med folk på skule, på fritida, i nærmiljøet, på aktivitetar og så vidare.*  *Eksaminator stoppar kandidatane etter 5-7 minutt. Som avslutning:* Takk | | | |

|  |  |  |  |
| --- | --- | --- | --- |
| Oppgåve C | individuell | B1 | uttrykkje / grunngi synspunkt |
| I oppgåve C skal de snakke éin og éin om eitt tema kvar.  *Til den første kandidaten:* Du kan begynne.  *Til den andre kandidaten:* Du skal få ei anna oppgåve etterpå. | | | |
| Oppgåve: | Synest du det er bra at folk er opptatt av kropp og helse? Kvifor/kvifor ikkje? | | |
| *Tips dersom det stoppar opp: Eksaminator kan stille spørsmål om trening, kosthald, fokus på utsjånad, sjukdom og så vidare.*  *Eksaminator stoppar kandidaten etter 2-3 minutt. Som avslutning:* Takk | | | |

|  |  |
| --- | --- |
| Oppgåve: | **Synest du at alle ungdommar bør ta ei utdanning? Kvifor/kvifor ikkje?** |
| *Tips dersom det stoppar opp: Eksaminator kan stille spørsmål om tid og økonomi, moglegheit til jobb, avhengighet av foreldre, verdien av kunnskap og så vidare.*  *Eksaminator stoppar kandidaten etter 2-3 minutt. Som avslutning:* Takk | |